**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**Martfű Város Önkormányzata Képviselő-testületének a települési támogatásról szóló 3/2015.(II.27.) önkormányzati rendelet módosítására**

Martfű Város Önkormányzata Képviselő-testületének

2015. május 21-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

 Egészségügyi, Foglalkoztatási és Szociális Bizottság

Döntéshozatal: minősített többség

Tárgyalás módja: nyilvános ülés

Indokolás

a települési támogatásról szóló 3/2015.(II.27.) önkormányzati rendelet módosításáról szóló

…./2015.(…..) önkormányzati rendelethez

A Képviselő-testület 2015. március 1. napjától léptette hatályba a települési támogatásról szóló önkormányzati rendeletét. Az Egészségügyi, Foglalkoztatási és Szociális Bizottság jelezte, hogy a kérelmek elbírálása során jelentkezett néhány olyan probléma, melyek a rendeletben foglalt szabályok pontosítását igénylik.

1. §-hoz

A hatásköri szabályok módosítását tartalmazza a rendelkezés, azon hatásköröket, melyek a jogosultsági feltételeket kategorikusan meghatározzák, nincs értelme bizottsági hatáskörben tartani, így ezek polgármesteri hatáskörbe kerülnének át.

1. §-hoz

A módosítás hatályba lépésével a gyógyszertámogatás jogosultsági feltételei igazságosabbá válnak, mivel a gyógyszerköltségek a kérelmező jövedelméhez viszonyítva kerülnek megállapításra.

1. §-hoz

A módosításra a gyógyszertárak jelzésére kerül sor, mivel a rendelet nem szabályozza a megállapítás időpontját, így a hatályos jogszabályok alapján a megállapítás a kérelem benyújtását követő naptól történik. A gyakorlatban ez 100-200 Ft-os utalást jelent a töredék hónapban, amit a gyógyszertárak nem tudnak kezelni. Mivel a támogatás hónapokban kerül megállapításra, így nincs anyagi vonzata annak, hogy az 1-jétől, vagy a hónap más napjától kezdődik.

1. §-hoz

A módosítás méltányossági lehetőséget biztosít az eseti támogatás megállapítására. A hatáskört az Egészségügyi, Foglalkoztatási és Szociális Bizottság gyakorolja.

5.§-hoz

A rendelet hatályára vonatkozó rendelkezéseket tartalmaz a §.

Hatásvizsgálat

a települési támogatásról szóló 3/2015.(II.27.) önkormányzati rendelet módosításáról szóló

…./2015.(…..) önkormányzati rendelethez

1. **Társadalmi-gazdasági, költségvetési hatása:**

A rendelet-tervezetnek minimális költségvetési hatása van az eseti támogatás méltányosságból történő megállapítása kapcsán.

1. **Környezeti és egészségi hatása, következményei:**

A rendelet módosítás plusz környezeti, egészségi hatással nem rendelkezik.

1. **Adminisztratív terheket befolyásoló hatás:**

A rendelet-tervezet elfogadása nem jár plusz adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

A módosítás a jogszabály alkalmazását teszi könnyebbé, a gyógyszertámogatás esetében pedig támogatás igazságosabb feltételét teremti meg.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2015. május 13.

Dr. Papp Antal

polgármester